ai4bharat/Pralekha huggingface dataset:
অর্থমন্ত্রক
প্রধানমন্ত্রী শ্রী নরেন্দ্র মোদী দেশের ১০০টি জেলায় ক্ষুদ্র ও মাঝারি শিল্পোদ্যোগগুলিকে সহায়তা ও সুবিধা প্রদানে ১০০ দিনের এক কর্মসূচির সূচনা করবেন
নয়াদিল্লি, ০১ নভেম্বর, ২০১৮
প্রধানমন্ত্রী শ্রী নরেন্দ্র মোদী শুক্রবার  নতুন দিল্লির বিজ্ঞান ভবনে এক অনুষ্ঠানে দেশের ১০০টি জেলায় ক্ষুদ্র ও মাঝারি শিল্পোদ্যোগগুলিকে সহায়তা ও সুবিধা প্রদানে ১০০ দিনে এক কর্মসূচির সূচনা করবেন। এই অনুষ্ঠানে কেন্দ্রীয় অর্থ তথা কর্পোরেট বিষয়ক মন্ত্রী শ্রী অরুণ জেটলি এবং কেন্দ্রীয় অতিক্ষুদ্র, ছোট ও মাঝারি শিল্পোদ্যোগ প্রতিমন্ত্রী শ্রী গিরিরাজ সিং সহ বিশিষ্ট ব্যক্তিরা উপস্থিত থাকবেন।
কর্মসূচির সূচনা উপলক্ষে ক্ষুদ্র ও মাঝারি শিল্পোদ্যোগগুলিকে ঋণ সহায়তা, বিপণনের সুবিধা, এ ধরণের শিল্পোদ্যোগগুলির সার্বিক বিকাশে সহায়তা দানের কথা ঘোষণা করা হবে। দেশের ১০০টি জেলায় ১০০ দিন ধরে এই কর্মসূচি পরিচালিত হবে। সরকারি ও বিভিন্ন আর্থিক প্রতিষ্ঠানের পক্ষ থেকে ক্ষুদ্র ও মাঝারি শিল্পোদ্যোগগুলিকে যে সমস্ত সুযোগ-সুবিধা প্রদান করা হয়ে থাকে, সে সম্পর্কে শিল্পোদ্যোগীদের সচেতন করে তুলতে একাধিক কেন্দ্রীয় মন্ত্রী দেশের ঐ জেলাগুলিতে সফর করবেন।
কর্মসংস্থানের সুযোগ-সুবিধা প্রদানে ক্ষুদ্র ও মাঝারি শিল্প ক্ষেত্রের উল্লেখযোগ্য ভূমিকা থাকায় এই ক্ষেত্রটির সার্বিক বিকাশ ও অগ্রগতিতে সহায়তা ও সুবিধা প্রদানে ১০০ দিনের এই কর্মসূচিটি গুরুত্বপূর্ণ হয়ে উঠবে বলে মনে করা হচ্ছে। দেশের অর্থনীতির সার্বিক বিকাশেও এই কর্মসূচিটি গুরুত্বপূর্ণ অবদান যোগাবে।
CG/BD/SB…
(Visitor Counter : 78
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর পূর্বের রাজ্যগুলিতে আপৎকালীন সামগ্রী এবং চিকিৎসা সরঞ্জাম সরবরাহ করতে মালবাহী বিমান চালানো হবে: ড:জিতেন্দ্র সিংহ।
নয়াদিল্লি, ২৯ মার্চ, ২০২০
উত্তর পুর্ব আঞ্চলিক দপ্তরের কেন্দ্রীয় মন্ত্রী ড: জিতেন্দ্র সিংহ জানিয়েছেন, লক ডাউন পরিস্থিতিতে উত্তর পুর্ব ভারতের রাজ্যগুলিতে, অত্যাবশ্যক পণ্য, আপৎকালীন সামগ্রী ছাড়াও চিকিৎসা সামগ্রী সরবরাহ করতে বিশেষ মালবাহী বিমান ব্যবহার করা হবে।
অসামরিক বিমান চলাচল মন্ত্রক,ঐ অঞ্চলের বিমান বন্দরগুলি যে উদ্যোগ নিয়েছে তা অনুমোদন করেছে । এই সিদ্ধান্ত ঐ অঞ্চলের মানুষদের আশ্বস্ত করার ক্ষেত্রে এক বড় পদক্ষেপ । এই পরিস্থিতিতে দেশের অন্যান্য অংশের সঙ্গে উত্তরপূর্বাঞ্চলের মানুষদের প্রতি সরকার যে সমান মনোযোগ দিচ্ছে তার সুদূরপ্রসারী প্রতিফলন ঘটবে।
মালবাহী বিমান ওঠানামার সময়সূচি এবং যোগাযোগের বিশদ বিবরণ খুব শীঘ্রই জানানো হবে। ঐ অঞ্চলের বিমানবন্দরের নির্দেশকদের কি কি প্রয়োজন তা টুইটার এর মাধ্যমে জানাতে বলা হয়েছে ।
ড:জিতেন্দ্র সিংহ জানিয়েছেন,প্রধানমন্ত্রী নরেন্দ্র মোদী, উত্তর পূর্বাঞ্চলের সার্বিক কল্যাণের ওপর সবসময়ই সর্বোচ্চ গুরুত্ব দিয়ে থাকেন। মূলত প্রধানমন্ত্রীর ব্যক্তিগত উদ্যোগেই , গত ছয় বছরে উত্তর পূর্বাঞ্চলে বৈপ্লবিক পরিবর্তন এসেছে। বর্তমানে ঐ অঞ্চলে মালবাহী বিমান চলাচল এটাই প্রমান করে যে, দেশের এই সঙ্কট কালেও উত্তর পূর্ব অংশের মানুষজন প্রধানমন্ত্রী নরেন্দ্র মোদির হৃদয়ে রয়েছেন।
উল্লেখ করা যেতে পারে গত তিনদিন আগেই উত্তর পূর্ব আঞ্চলিক মন্ত্রক এবং উত্তর পূর্ব কাউন্সিল একযোগে ঐ অঞ্চলের জন্য অতিরিক্ত ২৫ কোটি টাকা বরাদ্দ করে । উত্তর পূর্ব আঞ্চলিক মন্ত্রক,উত্তর পূর্ব কাউন্সিল এবং অন্যান্য মন্ত্রকের বরাদ্দের বাইরে অতিরিক্ত এই টাকা দেওয়া হয়েছে ।
শ্রী সিং জানান,মূলত করোনা সংক্রান্ত প্রয়োজনে এই অতিরিক্ত অর্থ বরাদ্দ করা হয়েছে।
CG/PPM
(Visitor Counter : 75
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/ কেন্দ্রশাসিত অঞ্চলগুলিকে ১৬৩ কোটি ৬৩ লক্ষের বেশি কোভিড টিকার ডোজ সরবরাহ
রাজ্য/ কেন্দ্রশাসিত অঞ্চলগুলির কাছে ১৩ কোটি ৬০ লক্ষের বেশি টিকার ডোজ রয়েছে
নতুন দিল্লি, ২৬ জানুয়ারি, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/ কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/ কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/ কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/ কেন্দ্রশাসিত অঞ্চলগুলিকে এখনও পর্যন্ত ১৬৩ কোটি ৬৩ লক্ষ ১৮ হাজার ৭২৫টি টিকার ডোজ সরবরাহ করা হয়েছে।
এমনকি, রাজ্য/ কেন্দ্রশাসিত অঞ্চলগুলির কাছে টিকাকরণের জন্য ১৩ কোটি ৬০ লক্ষ ৯৮ হাজার ২৪৬টি টিকার ডোজ হাতে রয়েছে।
CG/BD/SKD/
(Visitor Counter : 97
সংস্কৃতিমন্ত্রক
আজাদি কা অমৃত মহোৎসবের উদযাপনের অঙ্গ হিসেবে কেন্দ্রীয় মন্ত্রী শ্রী জি কিষাণ রেড্ডি অমৃত মহোৎসব পডকাস্টের সূচনা করেছেন
নয়াদিল্লী, ২৬ অক্টোবর, ২০২১
স্বাধীনতার ৭৫তম বর্ষ উদযাপন উপলক্ষ্যে দেশ জুড়ে আজাদি কা অমৃত মহোৎসব উদযাপন করা হচ্ছে। এর অঙ্গ হিসেবে সংস্কৃতি মন্ত্রক বিভিন্ন উদ্যোগ নিয়েছে। কেন্দ্রীয় সংস্কৃতি ও পর্যটন মন্ত্রী শ্রী জি কিষাণ রেড্ডি অমৃত মহোৎসব পডকাস্টের সূচনা করেছেন। ভারতের স্বাধীনতা আন্দোলনে যেসব আন্দোলন এবং ব্যক্তি বিশেষের গুরুত্বপূর্ণ অবদান ছিল অথচ তাঁরা প্রচলিত প্রকাশনাগুলিতে স্থান পাননি সেইসব অজানা স্বাধীনতা সংগ্রামীদের কথা এই পডকাস্টের মাধ্যমে প্রচার করা হচ্ছে।
প্রথম পডকাস্টের বিষয় ‘জারা ইয়াদ করো কুরবানি’। আজাদ হিন্দ বাহিনী সম্পর্কিত তথ্য এই পর্বে স্থান পেয়েছে। প্রতি সপ্তাহে নতুন একটি বিষয় সম্পর্কে প্রচার করা হবে। স্বাধীনতার ৭৫তম বর্ষ উদযাপন উপলক্ষ্যে অজানা নায়কদের সাহস ও শৌর্যের বিষয়ে তথ্য তুলে ধরার এটি যথাযথ মাধ্যম। এর সাহায্যে দেশের প্রতি গর্ব অনুভূত হওয়ার পাশাপাশি অজানা নায়কদের সম্পর্কিত নানা তথ্য জনসাধারণ জানতে পারবেন। এই পডকাস্টের অনুষ্ঠান শুনতে হলে এই লিঙ্কে ক্লিক করুনঃ- https://amritmahotsav.nic.in/freedom-movement.htm
(CG/CB/NS
বিজ্ঞানওপ্রযুক্তিমন্ত্রক
৫টি বিশেষ ক্ষেত্রে ৪৯ রকমের উদ্ভাবন, ষষ্ঠ পর্বের মিলেনিয়াম অ্যালায়েন্স অ্যান্ড কোভিড-১৯ ইনোভেশন চ্যালেঞ্জ পুরস্কার পেয়েছে
নয়াদিল্লী, ১৯ আগস্ট, ২০২০
ভারতের ৫টি ক্ষেত্রের ৪৯ রকমের উদ্ভাবনী সমাধান ষষ্ঠ পর্বের মিলেনিয়াম অ্যালায়েন্স অ্যান্ড কোভিড-১৯ ইনোভেশন চ্যালেঞ্জ পুরস্কার পাচ্ছে। এই উপলক্ষে আয়োজিত এক অনুষ্ঠানে বিজ্ঞান ও প্রযুক্তি দপ্তর জানিয়েছে দেশে উদ্ভাবন প্রক্রিয়াকে উৎসাহিত করতে তারা শীঘ্রই একটি নতুন কর্মসূচির সূচনা করবে। দপ্তরের সচিব অধ্যাপক আশুতোষ শর্মা বলেছেন, বিজ্ঞান ও প্রযুক্তি দপ্তর বর্তমানে ১৫০টি প্রযুক্তিগত ব্যবসায়িক উদ্যোগকে সাহায্য করে, যারফলে দেশের ৪ হাজার প্রযুক্তিগত স্টার্ট আপ সংস্থা উপকৃত হবে।
মিলেনিয়াম অ্যালায়েন্স-এ বিজ্ঞান ও প্রযুক্তি দপ্তরের সঙ্গে ইউএসএইড, ফিকি, ডিএফআইডি অংশীদার সংস্থা। মার্কিন যুক্তরাষ্ট্রের চার্জ দ্য অ্যাফেয়ার্স, এডগার্ড ডি কোগান বলেছেন, ষষ্ঠ পর্বের মিলেনিয়াম অ্যালায়েন্স অ্যান্ড কোভিড-১৯ ইনোভেশন চ্যালেঞ্জ পুরস্কারে ভারত ও মার্কিন যুক্তরাষ্ট্রের শিল্পোদ্যোগ ও উদ্ভাবন বিনিময়ের কর্মসূচি দৃঢ় হয়েছে। ভারতে নিযুক্ত ব্রিটেনের রাষ্ট্রদূত স্যার ফিলিপ স্পার্টন বলেছেন, এই সহযোগিতামূলক ব্যবস্থায় শিক্ষা, স্বাস্থ্য, স্বচ্ছ জ্বালানী, জল সরবরাহ এবং পয়ঃ নিষ্কাশন, কৃষি ক্ষেত্র এবং স্থানীয় উদ্ভাবনের বিষয়ে আফ্রিকা ও দক্ষিণ এশিয়ার দেশগুলি পরস্পরের মধ্যে মত-বিনিময়ের সুযোগ পেয়ে থাকে। অনলাইনের মাধ্যমে এই পুরস্কার বিতরণী অনুষ্ঠানে ভারতে ৪৯ রকমের উদ্বাবনী সমাধানকে পুরস্কৃত করা হয়েছে, যার মোট আর্থিক মূল্য ২৬ কোটি টাকা। ফিকির পক্ষে শ্রী অজয় চৌধুরী বলেছেন, কোভিড-১৯ মহামারীর সময়ে উদ্ভাবনের প্রক্রিয়াকে ত্বরান্বিত করতে এবং ভারতীয় স্টার্ট আপ সংস্থাগুলিকে সাহায্য করতে মিলেনিয়াম অ্যালায়েন্স গুরুত্বপূর্ণ ভূমিকা গ্রহণ করেছে।
(CG/CB/NS
প্রধানমন্ত্রীরদপ্তর
দক্ষিণ আফ্রিকার রাষ্ট্রপতির সঙ্গে প্রধানমন্ত্রীর বৈঠক
নয়াদিল্লি, ২৩ আগস্ট ২০২৩
পঞ্চদশ ব্রিকস শিখর সম্মেলনের ফাঁকে জোহানেসবার্গে ২৩ আগস্ট প্রধানমন্ত্রী শ্রী নরেন্দ্র মোদী দক্ষিণ আফ্রিকার রাষ্ট্রপতি শ্রী সিরিল রামাফোসার সঙ্গে দ্বিপাক্ষিক বৈঠক করেছেন।
প্রতিরক্ষা, কৃষি, বাণিজ্য ও বিনিয়োগ, স্বাস্থ্য, পরিবেশ সংরক্ষণ এবং নাগরিক সমঝোতা সহ বিভিন্ন ক্ষেত্রে দ্বিপাক্ষিক সম্পর্কের অগ্রগতি পর্যালোচনা করে সন্তোষ প্রকাশ করেন দুই নেতা।
পারস্পরিক স্বার্থ-সংশ্লিষ্ট আঞ্চলিক ও আন্তর্জাতিক বিভিন্ন ক্ষেত্র এবং বহুপাক্ষিক সংস্থাগুলিতে সমন্বয় ও সহযোগিতা অব্যাহত রাখার বিষয়ে দুই নেতা মতবিনিময় করেন। দক্ষিণ আফ্রিকার রাষ্ট্রপতি রামাফোসা জি-২০-তে ভারতের সভাপতিত্বের ওপর পূর্ণ আস্থা জ্ঞাপন করে আফ্রিকি ইউনিয়নকে এই দেশগোষ্ঠীর পূর্ণ সদস্যের মর্যাদা দেওয়ার ক্ষেত্রে ভারতের উদ্যোগের প্রশংসা করেন। নতুন দিল্লিতে জি-২০ শীর্ষ সম্মেলনে যোগ দেওয়ার জন্য তিনি অধীর আগ্রহে অপেক্ষা করছেন বলে রামাফোসা জানান।
ব্রিকস শিখর সম্মেলনের চমৎকার আয়োজনের জন্য প্রধানমন্ত্রী মোদী রাষ্ট্রপতি রামাফোসাকে অভিনন্দন জানান। সুবিধাজনক কোনো সময়ে দক্ষিণ আফ্রিকা সফরে আসার জন্য প্রধানমন্ত্রী মোদীকে আমন্ত্রণ জানান রাষ্ট্রপতি রামাফোসা। প্রধানমন্ত্রী তা গ্রহণ করেন।
AC/SD/DM/
(
নির্বাচনকমিশন
আজ শেষ দফায় পশ্চিমবঙ্গে ৯টি লোকসভা কেন্দ্রে ভোট পড়েছে ৭২.৯১ শতাংশ
কলকাতা ১৯ মে, ২০১৯
২০১৯ এর লোকসভা নির্বাচনের সপ্তম তথা শেষ দিনে পশ্চিমবঙ্গে ৯টি লোকসভা কেন্দ্রে ১কোটি ৩৯ লক্ষ ৬৩ হাজার ১৪৩ জন ভোটদাতা তাঁদের গণতান্ত্রিক অধিকার প্রয়োগ করেছেন। এঁদের মধ্যে পুরুষ ভোটদাতা ছিলেন ৭৬ লক্ষ ৯৮ হাজার ৬৩ জন। ৭২ লক্ষ ৬৪ হাজার ৭০৩ জন মহিলা ভোটদাতার পাশাপাশি আজ ৩শো৭৭ জন তৃতীয় লিঙ্গের ভোটদাতাও তাঁদের ভোট দিয়েছেন। আজ ১১১ জন প্রার্থীর ভাগ্য নির্ধারিত হল। এঁদের মধ্যে ১৭ জন মহিলা। ৯২৩০টি ভোটগ্রহণ কেন্দ্রের ১৭০৪২টি বুথে ভোটদাতারা তাঁদের মতাধিকার প্রয়োগ করেছেন। ১০ জন সাধারণ পর্যবেক্ষক ছাড়াও আজ ৯ জন ব্যয়নির্বাহী পর্যবেক্ষক এবং ৫ জন পুলিশ পর্যবেক্ষক ভোটগ্রহণ প্রক্রিয়ায় নজর রেখেছিলেন।
পশ্চিমবঙ্গের মুখ্য নির্বাচনী আধিকারিক শ্রী আরিজ আফতাব জানিয়েছেন, বিকেল ৫টা পর্যন্ত আজ ৯টি লোকসভা কেন্দ্রে ভোট পড়েছে ৭২.৯১%। এই সময়ের মধ্যে দমদমে ৭৩.০৫%, বারাসাতে ৭৪.৪১%, বসিরহাটে ৭৭.৭৭%, জয়নগরে ৭৫.৮১%, মথুরাপুরে ৭৮.৫২%, ডায়মন্ড হারবারে ৭৭.৪০%, যাদবপুরে ৭০.৯৭%, কলকাতা দক্ষিণে ৬৭.০৯% এবং কলকাতা উত্তরে ৬১.১৮% ভোট পড়েছে।
সাংবাদিকদের সঙ্গে কথা বলার সময় পশ্চিমবঙ্গের মুখ্য নির্বাচনী আধিকারিক জানিয়েছেন, আজ সারাদিনে নানা ঘটনায় ৬ জন আহত হয়েছেন। ৩২৪ জনকে সতর্কতামূলক ব্যবস্থা হিসেবে গ্রেপ্তার করা হয়েছে। নির্দিষ্ট ঘটনার ভিত্তিতে গ্রেপ্তার হয়েছে ২২ জন। ১ জন প্রার্থীর ২টি গাড়ি ক্ষতিগ্রস্ত হয়েছে। তিনজন প্রিসাইডিং অফিসারকে সরিয়ে দেওয়া হয়েছে। এদের মধ্যে ১ জনকে বারুইপুর বিধানসভা খন্ডের একটি বুথ থেকে আর বাকি ২ জনকে ফলতা বিধানসভা খন্ডের ২টি পৃথক বুথ থেকে সরিয়ে দেওয়া হয়েছে। ভোটগ্রহণের সময় ১টি এফ আই আর দায়ের করা হয়েছে। আজ সারাদিনে ৩৪৯৭টি অভিযোগ জমা পড়েছে। এর মধ্যে ৩১০১টি অভিযোগের নিস্পত্তি হয়ে গেছে।
অতিরিক্ত ডিরেক্টর জেনারেল  শ্রী সিদ্ধিনাথ গুপ্তা জানিয়েছেন, ২৩ শে মে ভোট গনণার দিন পর্যন্ত ৮২ কোম্পানি কেন্দ্রীয় বাহিনী স্ট্রংরুমের পাহারার দায়িত্বে থাকবে।
রাজ্যের মুখ্য নির্বাচনী আধিকারিক আরো জানিয়েছেন, আজ যে চারটি বিধানসভা কেন্দ্রের উপনির্বাচন হয়েছে, তার মধ্যে শেষ পাওয়া খবরে দার্জিলিং এ ৬০.৮০%,ইসলামপুরে ৭১.৫৩%, হাবিবপুরে ৭১.৬০% এবং ভাটপাড়ায় ৬৭.২৬% ভোট পড়েছে।
CG/CB
(Visitor Counter : 65
প্রতিরক্ষামন্ত্রক
হলদিয়ায় ভারতীয় উপকূল রক্ষীবাহিনীর নৌবহরে যোগ দিল এফপিভি অমৃত কউর জাহাজ
কলকাতা, ১৬ জানুয়ারি, ২০২০
ভারতীয় উপকূল রক্ষীবাহিনীতে নবনিযুক্ত জাহাজ অমৃত কউর আজ হলদিয়া উপকূল রক্ষীবাহিনীর নৌবহরে যোগ দিয়েছে। হলদিয়ার উপকূল রক্ষীবাহিনীর জেলা সদর দপ্তরে এই জাহাজকে স্বাগত জানাতে হলদিয়া উপকূল রক্ষীবাহিনীর জেটিতে উপস্থিত ছিলেন পূর্ব মেদিনীপুরের জেলাশাসক শ্রী পার্থ ঘোষ এবং বিশিষ্ট আধিকারিকরা। গার্ডেনরিচ শিপবিল্ডার্স অ্যান্ড ইঞ্জিনিয়ার্স নির্মিত পাঁচটি দ্রুত নজরদারি নৌ-যানের মধ্যে তৃতীয় হল এটি। গত ১২ জানুয়ারি ভারতীয় উপকূল রক্ষীবাহিনীর মহানির্দেশক কৃষ্ণস্বামী নটরাজন এবং প্রতিরক্ষা সচিব ডঃ অজয় কুমারের উপস্থিতিতে কলকাতায় এই জাহাজটি উপকূল রক্ষীবাহিনীতে অন্তর্ভুক্ত হয়।
অনুষ্ঠানে পশ্চিমবঙ্গ শাখার উপকূল রক্ষীবাহিনীর কমান্ডার ডিআইজি এস আর দাস বলেন, বিগত চার দশকে উপকূল রক্ষীবাহিনীর শক্তি বৃদ্ধি ঘটেছে। বর্তমানে উপকূল রক্ষীবাহিনীর ১৪৬টি জলযান এবং ৬২টি বিমান রয়েছে। আগামী পাঁচ বছরে ভারতীয় উপকূল রক্ষীবাহিনীতে ২০০টি জাহাজ এবং ১০০টি বিমান অন্তর্ভুক্ত করার লক্ষ্যমাত্রা রয়েছে। তিনি বলেন, বিশ্বের মধ্যে চতুর্থ বৃহত্তম উপকূল রক্ষীবাহিনী হল ভারত। ভারতীয় উপকূল রক্ষীবাহিনীতে অমৃত কউর অন্তর্ভুক্ত হওয়ার ফলে পশ্চিমবঙ্গের উপকূল অঞ্চলে নজরদারি বৃদ্ধি পাবে এবং সমুদ্রে মৎস্যজীবীদের নিরাপত্তাও সুনিশ্চিত হবে। তিনি বলেন, সমুদ্রে নজরদারি এবং নিরাপত্তা সুনিশ্চিত ভারতীয় উপকূল রক্ষীবাহিনী দায়বদ্ধ। এই জাহাজটি পরিচালনার দায়িত্বে থাকছেন কমান্ডান্ট  হিমাংশু মিশ্র এবং পাঁচজন আধিকারিক-সহ ৩৪ জন।
SSS/SS/DM
(Visitor Counter : 58
সংস্কৃতিমন্ত্রক
ন্যাশনাল মিউজিয়াম ইন্সটিটিউট অফ হিসট্রি অফ আর্ট, কনজারভেশন অ্যান্ড মিউজিওলজি – এর পক্ষ থেকে শ্রীনগরে ১৯৪৭ সালের ২২শে অক্টোবরের স্মৃতিতে জাতীয় স্তরের এক আলোচনাসভা ও প্রদর্শনী আয়োজন করা হবে
নয়াদিল্লি, ২১ অক্টোবর, ২০২০
“শত্রুরা আমাদের থেকে কেবল ৫০ গজ দূরে। আমাদের সংখ্যা শত্রুদের তুলনায় অনেক কম। আমাদের ওপর প্রবল গোলাবর্ষণ চলছে। আমি এ সত্ত্বেও এক ইঞ্চি জমি ছাড়বো না, যতক্ষণ পর্যন্ত আমাদের শেষতম সেনানীর প্রাণ থাকবে এবং আমাদের হাতে গুলি থাকবে” – মেজর সোমনাথ শর্মা 
১৯৪৭ সালের ২২শে অক্টোবর স্মরণে শ্রীনগরের ন্যাশনাল মিউজিয়াম ইন্সটিটিউট অফ হিস্ট্রি অফ আর্ট, কনজারভেশন অ্যান্ড মিউজিওলজি-তে জাতীয় স্তরের একটি আলোচনাসভা ও প্রদর্শনীর আয়োজন করা হয়েছে। দু’দিনের এই আলোচনাসভা ও প্রদর্শনীর সূচনা করবেন জম্মু ও কাশ্মীরের উপ-রাজ্যপাল শ্রী মনোজ সিনহা। কেন্দ্রীয় সংস্কৃতি ও পর্যটন প্রতিমন্ত্রী শ্রী প্রহ্লাদ সিং প্যাটেল এই অনুষ্ঠানে ভিডিও কনফারেন্সে যোগ দেবেন।
১৯৪৭ সালের ২২শে অক্টোবর ভারতীয় ইতিহাসে একটি স্মরণীয় দিন। এই দিন সদ্য স্বাধীনতা অর্জনকারী এক নবীন রাষ্ট্র ভারতের ওপর বিশ্বাসঘাতকতা করা হয়েছিল। কিন্তু এ সত্ত্বেও আমাদের সেনাবাহিনীর পরম্পরাগত শৌর্য অটুট থেকেছে। ১৯৪৭ সালের ১৫ই অগাস্ট স্বাধীনতা অর্জনের পর ভারতের সামনে সবচেয়ে বড় জটিলতা ছিল তৎকালীন মহারাজাদের ভারতের সঙ্গে সামিল করা অথবা পাকিস্তানের অঙ্গ হিসাবে থেকে যাওয়া। এই পরিস্থিতিতে ১৯৪৭ সালের ২২শে অক্টোবর পাকিস্তান কাশ্মীর আক্রমণ করে। অপারেশন গুলমার্গ নামে এই আক্রমণ ছিল পাকিস্তানের দীর্ঘ সময়ের সুচিন্তিত পরিকল্পনা ও সেদেশের অগ্রণী নেতৃবৃন্দের সক্রিয়ভাবে যুক্ত থাকার বড় প্রমাণ। এই অযাচিত আক্রমণে তৎকালীন পাকিস্তানের প্রধানমন্ত্রী, উত্তর-পশ্চিম ফ্রন্টইয়ারের মুখ্যমন্ত্রী, মুসলিম লীগের সদস্য এবং পাকিস্তানী সেনাবাহিনীর সক্রিয় মদত ছিল।
পাকিস্তানী সেনাবাহিনীর মদতে ১৯৪৭ সালের ২২শে অক্টোবর আদিবাসী মিলিসিয়াদের কাশ্মীর আক্রমণ ছিল এক বর্বরোচিত ঘটনার প্রমাণ। সেদিন আদিবাসী মিলিসিয়ারা শত শত মানুষকে হত্যা করেছে, বহু ধর্ষণের ঘটনা ঘটেছে, বহু সম্পত্তি লুঠপাট করা হয়েছে। এমনকি, নিরীহ মানুষের ওপর কাপুরুষোচিত আগ্রাসন দেখানো হয়েছে। এই আক্রমণই প্রথম ইন্দো-পাক যুদ্ধের গোড়াপত্তন করে। এরপর, এ ধরনের আক্রমণ ভারতের ওপর লাগাতার হয়ে আসছে। ১৯৪৭ সালের ২৬শে অক্টোবর তৎকালীন জম্মু ও কাশ্মীর রাজ্য আনুষ্ঠানিকভাবে ভারতের সঙ্গে সামিল হলে ২৭শে অক্টোবর কাশ্মীরে ভারতীয় সেনাবাহিনীকে পাঠানো হয়। সেদিন থেকে আজ পর্যন্ত ভারতীয় প্রতিরক্ষা বাহিনীর ওপর কাশ্মীরে লাগাতার আক্রমণ অব্যাহত রয়েছে। কাশ্মীরে ভারতীয় সেনাবাহিনী মোতায়েনের সময় থেকেই আদিবাসী মিলিসিয়াদের আক্রমণ ও প্ররোচনা নিরন্তর চলে আসছে। এ সত্ত্বেও সে সময় কিছু সহৃদয় ব্যক্তি বিভিন্ন জটিলতার সম্মুখীন হওয়া সত্ত্বেও সমগ্র পরিস্থিতির ঊর্ধ্বে উঠে প্রশংসনীয় ইচ্ছাশক্তি ও সাহসিকতার নিদর্শন রেখেছিলেন। সেদিনের সেই বর্বরোচিত আক্রমণ, পাকিস্তানী সেনাবাহিনীর মদত, কাশ্মীরের মানুষের সহনশীলতা ও সাহসিকতা, ভারতীয় সেনাবাহিনীর একাধিক লড়াইয়ে জয়ের কাহিনী জনসমক্ষে তুলে ধরা প্রয়োজন। এই বিষয়টিকে বিবেচনায় রেখেই ২২ ও ২৩শে অক্টোবর জাতীয় স্তরে এই আলোচনাসভা তথা প্রদর্শনীর আয়োজন করা হয়েছে।
CG/BD/SB
(Visitor Counter : 94
স্বাস্থ্যওপরিবারকল্যাণমন্ত্রক
দেশে গত ২৪ ঘন্টায় ৫০ হাজারের কম করোনায় আক্রান্তের খবর মিলেছে
সুস্থতা এবং সুস্পষ্টভাবে করোনায় আক্রান্তের সংখ্যার মধ্যে ফারাক ক্রমাগত বাড়ছে
নতুন দিল্লি, ০৮ নভেম্বর, ২০২০
ভারতে গত ২৪ ঘন্টায় কোভিড-১৯-এ ৫০ হাজারের কম অর্থাৎ ৪৫ হাজার ৬৭৪ জন ব্যক্তি আক্রান্ত হয়েছেন। দৈনিক ভিত্তিতে নতুন করে আক্রান্তের সংখ্যায় নিম্নমুখী প্রবণতা গত ১৫ই অক্টোবর থেকে অব্যাহত রয়েছে।
নতুন করে করোনায় আক্রান্তের সংখ্যার তুলনায় সুস্থতার সংখ্যা ক্রমাগত বাড়তে থাকায় গত ২৪ ঘন্টায় আরও ৪৯ হাজার ৮২ জন আরোগ্যলাভ করেছেন। নতুন করে আক্রান্তের তুলনায় সুস্থতার সংখ্যায় অগ্রগমণ আজ নিয়ে গত ৩৭ দিন অটুট রয়েছে। এর ফলে সুস্পষ্টভাবে করোনায় আক্রান্তের সংখ্যা বর্তমানে ৫ লক্ষ ১২ হাজারে দাঁড়িয়েছে। দেশে মোট করোনায় আক্রান্তের কেবল ৬.০৩ শতাংশই সুস্পষ্টভাবে করোনায় আক্রান্ত। আক্রান্তের সংখ্যায় নিম্নমুখী প্রবণতা বজায় রয়েছে।
দেশে করোনায় সুস্থতার হার ৯২.৪৯ শতাংশ এবং আরোগ্যলাভের সংখ্যা ৭৮ লক্ষ ৬৮ হাজার ৯৬৮। আরোগ্যলাভের সংখ্যা এবং সুস্পষ্টভাবে করোনায় আক্রান্তের সংখ্যার মধ্যে ফারাক বর্তমানে আরও বেড়ে হয়েছে ৭৩ লক্ষ ৫৬ হাজার ৩০৩। এই ফারাক লাগাতার বাড়ছে।
প্রকৃত আরোগ্যলাভকারীদের ৭৬ শতাংশই ১০টি রাজ্য ও কেন্দ্রশাসিত অঞ্চল থেকে। মহারাষ্ট্রকে সরিয়ে কেরালায় একদিনেই সর্বাধিক ৭ হাজার ১২০ জন আরোগ্যলাভ করেছেন। গত ২৪ ঘন্টায় মহারাষ্ট্রে করোনা মুক্ত হয়েছেন ৬ হাজার ৪৭৮ জন।
নতুন করে করোনায় আক্রান্তদের ৭৬ শতাংশই ১০টি রাজ্য ও কেন্দ্রশাসিত অঞ্চল থেকে। দেশে গত ২৪ ঘন্টায় সর্বাধিক ৭ হাজার ২০১ জনের আক্রান্তের খবর মিলেছে কেরালা থেকে। দিল্লি থেকে আক্রান্ত হয়েছেন ৬ হাজার ৯৫৩ জন। মহারাষ্ট্রে শনিবার আক্রান্তের সংখ্যা ৩ হাজার ৯৫৯।
দেশে গত ২৪ ঘন্টায় করোনাজনিত কারণে ৫৫৯ জনের মৃত্যু হয়েছে। এর মধ্যে প্রায় ৭৯ শতাংশের মৃত্যু হয়েছে ১০টি রাজ্য ও কেন্দ্রশাসিত অঞ্চল থেকে। সর্বাধিক ১৫০ জনের মৃত্যুর খবর মিলেছে মহারাষ্ট্র থেকে। দিল্লি ও পশ্চিমবঙ্গ থেকে মারা গেছেন যথাক্রমে ৭৯ ও ৫৮ জন।
প্রধানমন্ত্রীরদপ্তর
প্রধানমন্ত্রী ফক্সকনের চেয়ারম্যান মিঃ ইয়ং লিউ – এর সঙ্গে সাক্ষাৎ করেছেন
নয়াদিল্লি, ২৩ জুন, ২০২২
প্রধানমন্ত্রী শ্রী নরেন্দ্র মোদী আজ ফক্সকনের চেয়ারম্যান মিঃ ইয়ং লিউ – এর সঙ্গে সাক্ষাৎ করেছেন।
এক ট্যুইট বার্তায় প্রধানমন্ত্রী বলেছেন, “ফক্সকনের চেয়ারম্যান মিঃ ইয়ং লিউ-এর সঙ্গে সাক্ষাৎ করে আমি আনন্দিত। ভারতে সেমিকন্ডাক্টর সহ বৈদ্যুতিন ক্ষেত্রে উৎপাদন বাড়ানোর বিষয়ে তাঁদের পরিকল্পনাকে আমি স্বাগত জানাই। নেট জিরো নির্গমনের ক্ষেত্রে ই-যানবাহন নির্মাণে আমরা প্রতিশ্রুতিবদ্ধ”।
PG/PM/SB
(
প্রধানমন্ত্রীরদপ্তর
দেওয়ালির শুভেচ্ছা জানানোর জন্য বিভিন্ন দেশের নেতৃত্বদের প্রধানমন্ত্রীর ধন্যবাদ জ্ঞাপন
নয়াদিল্লি, ২৮ অক্টোবর, ২০১৯
দেওয়ালি উপলক্ষে সাধারণ মানুষকে ব্রিটেনের প্রধানমন্ত্রী মিঃ বরিস জনসন, ইজরায়েলের প্রধানমন্ত্রী মিঃ বেঞ্জামিন নেতানিয়াহু, মার্কিন রাষ্ট্রপতি মিঃ ডোনাল্ড ট্রাম্প, কানাডার প্রধানমন্ত্রী মিঃ জাস্টিন ট্রুডো, ইজরায়েলের রাষ্ট্রপতি মিঃ রুভেন রিভলিন, সিঙ্গাপুরের প্রধানমন্ত্রী মিঃ লি সিয়েন লুঙ্গ, মার্কিন উপ-রাষ্ট্রপতি মিঃ মাইক পেন্স শুভেচ্ছা জানিয়েছেন। এর পরিপ্রেক্ষিতে বিভিন্ন দেশের নেতৃত্বদের ধন্যবাদ জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় ব্রিটেনের প্রধানমন্ত্রী বরিস জনসন বলেছেন, সারা বিশ্বের পাশাপাশি ব্রিটেনেও সকলে দেওয়ালি উদযাপন করছেন। আমি সকলকে দেওয়ালি, আনন্দময় এবং নতুন বছরের শুভেচ্ছা জানাচ্ছি। শুভ দেওয়ালি।
এর উত্তরে প্রধানমন্ত্রী শ্রী নরেন্দ্র মোদী ট্যুইটে বরিস জনসনকে ধন্যবাদ জানিয়েছেন। তিনি বলেছেন, ব্রিটেনের প্রধানমন্ত্রী খুব সুন্দরভাবে দেওয়ালির সারাংশ ব্যাখ্যা করেছেন। দেওয়ালি মানুষকে একত্রিত করে তোলে। ব্রিটেনে ভারতীয় সম্প্রদায়ের দেওয়ালি উদযাপন তাঁর কাছে খুব আনন্দের বিষয়। আশা করছি, তিনিও সিঙ্গারা এবং মিষ্টিমুখের মাধ্যমে এই উৎসব উপভোগ করেছেন।
ইজরায়েলের প্রধানমন্ত্রী মিঃ বেঞ্জামিন নেতানিয়াহু এক ট্যুইট বার্তায় দেওয়ালি উপলক্ষে প্রধানমন্ত্রী এবং ভারতবাসীকে শুভেচ্ছা জানিয়েছেন।
এর উত্তরে প্রধানমন্ত্রী শ্রী নরেন্দ্র মোদী ট্যুইটে ইজরায়েলের প্রধানমন্ত্রীকে দেওয়ালির শুভেচ্ছা জানিয়েছেন।
মার্কিন রাষ্ট্রপতি মিঃ ডোনাল্ড জে ট্রাম্প এক ট্যুইট বার্তায় বলেছেন, আলোর উৎসব দেওয়ালি সকলের কাছে আনন্দ বহন করে নিয়ে আসে। #শুভ দেওয়ালি।
প্রধানমন্ত্রী শ্রী নরেন্দ্র মোদীও এক ট্যুইট বার্তায় মার্কিন রাষ্ট্রপতির উদ্যমের সঙ্গে দেওয়ালি উদযাপনের জন্য তাঁকে শুভেচ্ছা জানিয়েছেন।
কানাডার প্রধানমন্ত্রী মিঃ জাস্টিন টুডো এক ট্যুইট বার্তায় দেওয়ালি এবং বান্দি ছোর দিবস উপলক্ষে কানাডা এবং বিশ্ববাসীকে শুভেচ্ছা জানিয়েছেন।
পালটা ট্যুইট বার্তায় তাঁকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। তিনি বলেছেন, দেওয়ালি এবং বান্দি ছোর দিবস প্রত্যেক মানুষের জীবনে সুখ, সমৃদ্ধি বহন করে নিয়ে আসে।
ইজরায়েলের রাষ্ট্রপতি মিঃ রুভেন রিভলিন এক ট্যুইট বার্তায় বলেছেন, দীপাবলি প্রত্যেক মানুষের ঘরে সুখ ও আনন্দ নিয়ে আসে। প্রত্যেক ভারতবাসীকে দীপাবলির শুভেচ্ছা।
প্রধানমন্ত্রী শ্রী নরেন্দ্র মোদী পালটা ট্যুইট বার্তায় তাঁকে শুভেচ্ছা জানিয়েছেন। তিনি বলেছেন, উৎসবের এই মরশুম সম্প্রীতি ও সুখের বার্তা বহন করে নিয়ে আসে।
সিঙ্গাপুরের প্রধানমন্ত্রী মিঃ লি সিয়েন লুঙ্গ আলোর উৎসব দীপাবলিতে সকলকে শুভেচ্ছা জানিয়েছেন। আলোর এই উৎসব সুখ, সমৃদ্ধি ও সুস্বাস্থ্য বহন করে নিয়ে আসে বলে এক ট্যুইট বার্তায় জানিয়েছেন।
এর উত্তরে প্রধানমন্ত্রী শ্রী নরেন্দ্র মোদী এক ট্যুইট বার্তায় বলেছেন, সিঙ্গাপুরে যেভাবে এই উৎসব উদযাপন করা হয়েছে তার জন্য অভিভূত তিনি।
মার্কিন উপ-রাষ্ট্রপতি মিঃ মাইক পেন্স এক ট্যুইট বার্তায় বলেছেন, আলোর এই উৎসব সারা বিশ্বের সঙ্গে এখানেও উদযাপন করা হচ্ছে।
পালটা ট্যুইট বার্তায় প্রধানমন্ত্রী শ্রী নরেন্দ্র মোদী মার্কিন উপ-রাষ্ট্রপতিকে শুভেচ্ছা জানিয়েছেন।
CG/SS/DM
(Visitor Counter : 36
স্বরাষ্ট্র মন্ত্রক
আইপিসি এবং সিআরপিসি-তে সংশোধন
নয়াদিল্লি, ২৩ মার্চ, ২০২২
দেশে অপরাধের বিচার ব্যবস্থায় সর্বাঙ্গীন পর্যালোচনার প্রয়োজনীয়তা রয়েছে বলে স্বরাষ্ট্র মন্ত্রকের স্থায়ী সংসদীয় কমিটি সম্পর্কিত দপ্তর তার ১৪৬তম রিপোর্টে সুপারিশ করেছে। এর আগে স্থায়ী সংশোধিত কমিটি সংসদে একটি সর্বাঙ্গীন আইন প্রণয়নের মাধ্যমে দেশে অপরাধ বিচার আইনে সংশোধন ও তা আরও যুক্তিগ্রাহ্য করে তোলার প্রয়োজনীয়তার উপর ১১১ ও ১২৮তম রিপোর্টে জোর দেয়। দ্রুত সুবিচার পৌঁছে দিতে, নাগরিক-কেন্দ্রিক আইনি কাঠামো প্রণয়নে সরকার সংশ্লিষ্ট সবপক্ষের সঙ্গে আলোচনা করে ১৮৬০ সালের ভারতীয় দণ্ডবিধি, ১৯৭৩ – এর কোড অফ ক্রিমিনাল প্রসিডিওর এবং ১৮৭২ – এর ইন্ডিয়ান এভিডেন্স আইনে সর্বাঙ্গীন সংশোধনের উদ্যোগ গ্রহণ করে। দেশে অপরাধ আইনে প্রয়োজনীয় পরিবর্তন আনার লক্ষ্যেই এই উদ্যোগ গ্রহণ করা হয়।
অপরাধ আইনগুলিতে সংশোধনের বিষয়ে প্রয়োজনীয় পরামর্শ দিতে দিল্লির জাতীয় আইন বিশ্ববিদ্যালয়ের উপাচার্যের পৌরোহিত্যে একটি কমিটি গঠন করা হয়। কেন্দ্রীয় স্বরাষ্ট্র মন্ত্রক অপরাধ আইনগুলিতে সংশোধনের লক্ষ্যে রাজ্যপাল, রাজ্যের মুখ্যমন্ত্রী, উপ-রাজ্যপাল, কেন্দ্রশাসিত অঞ্চলের প্রশাসন, ভারতের প্রধান বিচারপতি, বিভিন্ন হাইকোর্টের প্রধান বিচারপতি, বার কাউন্সিল অফ ইন্ডিয়া, বিভিন্ন রাজ্যের বার কাউন্সিল, একাধিক বিশ্ববিদ্যালয়/আইন শিক্ষা প্রতিষ্ঠান এবং সমস্ত সংসদ সদস্যের কাছ থেকে মতামত ও পরামর্শ আহ্বান করে। জাতীয় আইন বিশ্ববিদ্যালয়ের উপাচার্যের নেতৃত্বে গঠিত কমিটির সুপারিশ এবং সংশ্লিষ্ট সবপক্ষের কাছ থেকে পাওয়া মতামত বিবেচনায় রেখে সরকার এক সর্বাঙ্গীন আইন প্রণয়নে অঙ্গীকারবদ্ধ।
রাজ্যসভায় আজ এক প্রশ্নের লিখিত জবাবে এক্তহা জানান স্বরাষ্ট্র প্রতিমন্ত্রী শ্রী অজয় কুমার মিশ্র।
CG/BD/SB
(Visitor Counter : 100
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বাঞ্চলের রাজ্যগুলির জন্য পরিকাঠামো উন্নয়ন
নয়াদিল্লি, ৬ ফেব্রুয়ারি, ২০২০
উত্তর-পূর্বের রাজ্যগুলিতে পরিকাঠামো উন্নয়নের জন্য বিভিন্ন কর্মসূচির আওতায় উত্তর-পূর্বাঞ্চল উন্নয়ন মন্ত্রক এবং উত্তর-পূর্বাঞ্চল পরিষদ ২০১৪-১৫ থেকে এখনও পর্যন্ত ৫৪৯টি প্রকল্প খাতে ৮,৬৪০ কোটি টাকা মঞ্জুর করেছে। আলোচ্য সময়ে ৬৬৭টি প্রকল্পের কাজ সম্পূর্ণ হয়েছে যার মধ্যে ৩২টি এমন প্রকল্পও রয়েছে যেগুলিতে অনুমোদন দেওয়া হয়েছে। বাকি প্রকল্পগুলি রূপায়ণের কাজ বিভিন্ন পর্যায়ে রয়েছে।
রাজ্যসভায় আজ এক প্রশ্নের লিখিত জবাবে একথা জানিয়েছেন উত্তর-পূর্বাঞ্চলের উন্নয়ন প্রতিমন্ত্রী  ডঃ জিতেন্দ্র সিং।
CG/BD/DM
(Visitor Counter : 50
প্রধানমন্ত্রীরদপ্তর
আখ চাষীদের সঙ্গে প্রধানমন্ত্রীর আলাপচারিতা খরিফ মরশুমে আগামী সপ্তাহে ১৫০% সহায়ক মূল্যের ঘোষণা, জানান প্রধানমন্ত্রী চিনিকলগুলি যাতে আখের বকেয়া মেটায় তা রাজ্যগুলিকে নিশ্চিত করতে বলা হয়েছে
নয়াদিল্লি, ০২ জুলাই, ২০১৮
প্রধানমন্ত্রী শ্রী নরেন্দ্র মোদী নতুন দিল্লীর লোক কল্যাণ মার্গে ১৪০ জন আখ চাষীর সঙ্গে তাদের সুবিধে অসুবিধের ব্যাপারে আলাপ-আলোচনা করেন। এই চাষীরা উত্তরপ্রদেশ, উত্তরাখন্ড, পাঞ্জাব, মহারাষ্ট্র ও কর্ণাটকের বিভিন্ন জায়গা থেকে নতুন দিল্লীতে আসেন।
মন্ত্রিসভার আগামী বৈঠকে চলতি খরিফ মরশুমের ন্যূনতম সহায়ক মূল্য উৎপাদন ব্যয়ের ১৫০% ধার্য করায় অনুমোদন দেওয়া হতে পারে বলে প্রধানমন্ত্রী ঘোষণা করেন। এর ফলে চাষীদের আয় উল্লেখযোগ্যভাবে বৃদ্ধি পাবে। তিনি এও জানান যে আগামী দু সপ্তাহের মধ্যে এই বছরের  আখের মরশুমের জন্য আখের যথাযথ ও লাভজনক মূল্য ঘোষণা করা হবে। এই বছরের মূল্য গত অর্থবর্ষের তুলনায় বেশি হবে বলে শ্রী মোদী জানান। আখ থেকে উপার্জিত অর্থ ব্যয়ের চেয়ে ৯.৫ শতাংশ বেশি হলে চাষীদের উৎসাহভাতাও দেওয়া হবে।
আখ চাষীদের বকেয়া মেটাতে গৃহীত সিদ্ধান্তগুলির বিষয়েও প্রধানমন্ত্রী চাষীদের জানান। নয়া নীতি প্রনয়ণের ফলে গত সাত থেকে দশ দিনের মধ্যে ৪০০০ কোটি টাকারও বেশি বকেয়া অর্থ চাষীদের দেওয়া হয়েছে বলে প্রধানমন্ত্রী জানান। শ্রী মোদী চাষীদের আশ্বস্ত করে বলেন যে আখ চাষের বকেয়া মেটাতে কার্যকরী পদক্ষেপ গ্রহণ করতে রাজ্য সরকারগুলিকে অনুরোধ জানানো হয়েছে।
প্রধানমন্ত্রী, চাষীদের স্প্রিং কলার ও ড্রিপ সেচের মত আধুনিক চাষের পদ্ধতি অবলম্বন এবং সোলার পাম্প ব্যবহারের পরামর্শ দেন। চাষের জমিতে বিদ্যুতের উৎস এবং বাড়তি রোজগারের জন্যও সোলার প্যানেল বসানোরও উপদেশ দেন তিনি। ফসলের গুনমান বাড়ানোর ওপরও তিনি জোর দেন। ফসল ফলনের পরে পড়ে থাকা বর্জ্যের যথাযথ ব্যবহার করে তা থেকে সার ও পরিপোষক তৈরীর মাধ্যমে বাড়তি রোগারের উৎস হিসেবে ব্যবহারের আহ্বান জানান। ২০২২-এর মধ্যে রাসায়নিক সার ব্যবহারের পরিমাণ ১০ শতাংশ পর্যন্ত কমানোর পরামর্শ দেন শ্রী মোদী।
প্রধানমন্ত্রী কর্পোরেট সংস্হাগুলির সঙ্গে তাঁর সাম্প্রতিক আলাপচারিতার বিষয়ে চাষীদের জানান। চাষীদের রোজগার বাড়াতে ফসলের গুনমান, বৃদ্ধি, ওয়েরহাউস ও গুদামের ব্যবস্হাপনা, উচ্চমানের বীজের ও বাজারের সঙ্গে যোগাযোগ স্হাপনের ক্ষেত্রে বেসরকারী সংস্হাগুলিকে আরো বেশী করে বিনিয়োগের জন্য তিনি আহ্বান জানান। প্রধানমন্ত্রী আরও স্মরণ করিয়ে দেন যে আখ চাষীদের ২১ হাজার কোটি টাকারও বেশী আর্থিক বোঝা লাঘব করতে ইতিপূর্বে ২০১৪-১৫ ও ২০১৫-১৬-তেও কেন্দ্রীয় সরকার হস্তক্ষেপ করেছে। চিনিকলগুলির মাধ্যমে চাষীদের এই অর্থ প্রদানের বিষয়টি সুনিশ্চিত করা হয়েছিল।
চাষীরা প্রধানমন্ত্রীকে ধন্যবাদ জানান এবং সাম্প্রতিক অতীতে কেন্দ্রীয় সরকারের গৃহীত পদক্ষেপগুলির প্রশংসা করেন। তার মধ্যে রয়েছে চিনির আমদানি শুল্ক ৫০ শতাংশ থেকে বাড়িয়ে ১০০ শতাংশ করা এবং ভালো কাজের জন্য মোট ১৫৪০ কোটি টাকার অনুদান প্রদান করে চিনিকলগুলি ক্যুইন্টাল প্রতি ৫.৫০ টাকা করে চাষীদের দিয়েছে। কৃষকরা উল্লেখ করেন যে তাদের পারিশ্রমিক দেওয়ার জন্য ৩০ লক্ষ মেট্রিক টন অতিরিক্ত ফসলের ওপর মোট ১১৭৫ কোটি টাকার কর মুকুবের বিষয়ে কেন্দ্রীয় সরকার মধ্যস্হতা করে।
যে চিনি শিল্পে দীর্ঘমেয়াদী স্হিতিশীলতা বজায় রাখতে পেট্রোলে ১০ শতাংশ ইথানোল মেশানোর ক্ষেত্রে সরকারের উদ্যোগের বিষয়ে প্রধানমন্ত্রী তাদের জানান।
CG/SC/NS/…
(Visitor Counter : 42